



ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 3/4/2023

**ΔΕΛΤΙΟ ΤΥΠΟΥ**

**Δωρεάν 5ήμερο επιμορφωτικό σεμινάριο σχετικά με τα πράσινα επαγγέλματα για 25 νέους και νέες από νησιωτικές περιοχές**

Ο Δήμος Λευκάδας, στο πλαίσιο του ευρωπαϊκού έργου YENESIS, σας ενημερώνει για την διεξαγωγή **επιμορφωτικού σεμιναρίου** με αντικείμενο τα πράσινα επαγγέλματα στον νησιωτικό χώρο, που διοργανώνεται από το Δίκτυο Αειφόρων Νήσων (ΔΑΦΝΗ), το διάστημα **24-28 Απριλίου στην Αθήνα**.

Το έργο στοχεύει στην ενίσχυση της εργασίας των νέων νησιωτών με τομείς επιμόρφωσης που αφορούν επίκαιρες θεματικές όπως:

* η προσαρμογή στην κλιματική αλλαγή
* η κυκλική οικονομία
* η βιώσιμη διαχείριση υδατικών πόρων
* τα βιώσιμα συστήματα τροφίμων
* η ανάπτυξη των διαπροσωπικών δεξιοτήτων (soft skills)

Το σεμινάριο απευθύνεται σε νέους και νέες ηλικίας **24-30 ετών**, που κατοικούν μόνιμα σε νησί, έχουν εκπαιδευτικό υπόβαθρο σχετικό με τις θετικές επιστήμες και είτε βρίσκονται σε αναζήτηση εργασίας είτε απασχολούνται σε επαγγέλματα άσχετα με τις σπουδές τους. **Η συμμετοχή στο σεμινάριο είναι δωρεάν, ενώ καλύπτονται τα έξοδα μετακίνησης, διαμονής και ημιδιατροφής.**

Διορία υποβολής αιτήσεων συμμετοχής στο σεμινάριο είναι η **ΔΕΥΤEΡΑ 10 ΑΠΡΙΛΙΟΥ 2023**. Οι ενδιαφερόμενοι/ες καλούνται να αποστείλουν το βιογραφικό τους σημείωμα στο email: [**info@dafninetwork.g**r](mailto:info@dafninetwork.gr) με την υπόδειξη: Επιμορφωτικό σεμινάριο YENESIS.

ΑΠΟ ΤΟΝ ΔΗΜΟ ΛΕΥΚΑΔΑΣ